馬蹄 (植物)

馬蹄，又叫「水栗」、「芍」、「烏芋」，係一種莎草科荸薺屬嘅水生草本植物。球莖為水菓。

名 
馬蹄球莖，即係用來食嗰橛，其實唔多似馬嘅蹄。「馬蹄」兩個字，可能只係假借字，用來寫一個古百越語殘留響粵語嘅一個詞。

形態 

馬蹄係多年生水生草本植物，球莖扁圓形，表面平滑，熟咗會變深栗色或者棗紅色，有3-5個圈嘅紋。

分佈 
原產地係印度，響中國就主要生喺江蘇、安徽、浙江、廣東、廣西、湖南呢啲低窪地區。

用途 
馬蹄又爽又甜，營養豐富，含蛋白質、脂肪、粗纖維、胡蘿蔔素、維他命B、維他命C、鐵質、鈣質同碳水化合物。馬蹄可以煮來食，又可製成馬蹄粉，用來整馬蹄糕。馬蹄可以生食，但要切走嗮啲皮，因為馬蹄可能有薑片蟲卵響裏面。

趙生健康網：76) 馬碲
荸薺 藥用植物圖像數據庫 (香港浸會大學中醫藥學院)

類:馬蹄屬
類:水生植物
類:草本植物
類:藥用植物
類:菜
水果